Rikunarita-ORG/Wikinium huggingface dataset:
# Hugo Award

|  |
| --- |
|  *Hugo Award*  |
| **algemiene ynformaasje** |
| hist. namme | Science Fiction Achievement Award |
| nasjonaliteit |  Amerikaansk |
| útrikt foar | science fiction- en fantasyliteratuer |
| útrikt troch | World Science Fiction Society |
| frekwinsje | 1x jiers |
| plak | [ferskilt per jier] |
| ynsteld | 1953 |
| 1e útrikking | 1953 |
| **offisjele webside** |
| www.thehugoawards.org |

De Hugo Awards binne in groep prizen dy't ienris yn it jier útrikt wurde foar de bêste science fiction- en fantasywurken fan it foargeande jier. De prizen binne neamd nei Hugo Gernsback, de oprjochter fan *Amazing Stories*, ien fan 'e earste science fiction-tydskriften, en hieten oant 1992 offisjeel de *Science Fiction Achievement Awards*. De útrikking, dy't ûnder it tafersjoch stiet fan 'e Amerikaanske *World Science Fiction Society*, fynt plak op 'e jierlikse *World Science Fiction Convention*, dêr't it it wichtichste evenemint foarmet. De *Hugo Awards* waarden foar it earst útrikt op 'e alfde *World Science Fiction Convention*, yn 1953, en de útrikking is sûnt 1955 elts jier noch dien.

Sûnt de njoggentiger jierren wurde soms ek saneamde *Retrospective Hugo s* (koartwei Retro Hugo's) útrikt. Dat is dien yn 1996, 2001 en 2004 foar wurken dy't 50 jier earder útjûn wiene, en yn 2014 foar wurken dy't 75 jier earder útjûn wiene.

## Kategoryen

De *Hugo Award* wurdt beskôge as ien fan 'e, sa net dé meast prestizjeuse priis yn it science fiction- en fantasysjenre. Troch de jierren hinne binne de kategoryen wat feroare; de hjoeddeiske kategoryen binne:

* Bêste roman (sûnt 1953): in ferhaal fan 40.000 wurden of mear.
* Bêste novelle (sûnt 1968): in ferhaal fan 17.500-40.000 wurden.
* Bêste koarte novelle (sûnt 1955): in ferhaal fan 7.500-17.500 wurden.
* Bêste koarte ferhaal (sûnt 1955): in ferhaal fan minder as 7.500 wurden.
* Bêste oanbesibbe wurk (sûnt 1980): non-fiksje.
* Bêste stripferhaal (sûnt 2009): in ferhaal yn stripfoarm.
* Bêste lange dramatisearre produksje (sûnt 1958): in toanielfoarstelling, film of tillefyzjeproduksje op grûn fan in science fiction- of fantasyferhaal, langer as 90 minuten.
* Bêste koarte dramatisearre produksje (sûnt 1958): in toanielfoarstelling, film of tillefyzjeproduksje op grûn fan in science fiction- of fantasyferhaal, koarter as 90 minuten.
* Bêste semy-profesjonele tydskrift (sûnt 1984).
* Bêste non-profesjonele tydskrift (sûnt 1955).
* Bêste profesjonele romanredakteur (sûnt 1973).
* Bêste profesjonele redakteur fan tydskriften en/of ferhalebondels (sûnt 1973).
* Bêste profesjonele tekener (sûnt 1953): bgl. fan omslachkeunst.
* Bêste tekenjende fan (sûnt 1967).
* Bêste skriuwende fan (sûnt 1967).
* Bêste *fancast* (sûnt 2012): in audiofisueel non-profesjoneel tydskrift.

## Keppelings om utens

* (in) Offisjele webside fan 'e *Hugo Awards*

## Boarnen, noaten en referinsjes

|  |
| --- |
| **Boarnen, noaten en/as referinsjes:** |
|
Foar boarnen en oare literatuer, sjoch ûnder: *Notes* en *References*, op dizze side. |
# Roadeljen op de Olympyske Winterspullen 1998

|  |
| --- |
| Roadeljen op de Olympyske Winterspullen 1998 |
|  |
| startposysjes fan 'e Spiral |
|   |
| De lokaasje fan 'e Spiral. |

It Roadeljen op 'e **Olympyske Winterspullen 1998** waard fan 8 oant en mei 11 febrewaris 1998 yn de *Spiral* yn Iizuna holden.

## Spiral

De baan bestie foar de manlju út fjirtjin bochten en in lingte fan 1.326 m, foar de froulju hie de baan trettjin bochten en in lingte fan 1.194 meter.

## Medaljespegel

De top-4 fan lannen dy't by it roadeljen medaljes wûn ha tidens de Olympyske Winterspullen fan 2006.

|  |  |  |  |  |  |  |
| --- | --- | --- | --- | --- | --- | --- |
|  Plak  | Lân | NOK |  |  |  | Totaal |
| 1 | Dútslân |  GER | 3 | 1 | 1 |  **5** |
| 2 | Feriene Steaten |  USA | 0 | 1 | 1 | **2** |
| 3 | Itaalje |  ITA | 0 | 1 | 0 | **1** |
| 4 | Eastenryk |  AUT | 0 | 0 | 1 | **1** |

## Utslaggen

### Yndividueel

| Manlju |
| --- |
| # | Slider | Lân | Tiid 1e run | Tiid 2e run | Tiid 3e run | Tiid 4e run | Totaaltiid |
|  | Georg Hackl |  GER | 49.619 | 49.573 | 49.614 | 49.630 | **3:18.436** |
|  | Armin Zöggeler |  ITA | 49.715 | 49.690 | 49.737 | 49.797 | **3:18.939** |
|  | Jens Müller |  GER | 49.954 | 49.700 | 49.729 | 49.710 | **3:19.093** |

| Froulju |
| --- |
| # | Slider | Lân | Tiid 1e run | Tiid 2e run | Tiid 3e run | Tiid 4e run | Totaaltiid |
|  | Silke Kraushaar |  GER | 51.197 | 51.178 | 50.787 | 50.617 | **3:23.779** |
|  | Barbara Niedernhuber |  GER | 51.216 | 51.103 | 50.837 | 50.625 | **3:23.781** |
|  | Angelika Neuner |  AUT | 51.417 | 51.286 | 50.945 | 50.605 | **3:24.253** |

### Dûbeld

| Manlju |
| --- |
| # | Sliders | Lân | Tiid 1e run | Tiid 2e run | Totaaltiid |
|  | Stefan Krauße Jan Behrendt |  GER | 50.592 | 50.513 | **1:41.105** |
|  | Chris Thorpe Gordy Sheer |  USA | 50.634 | 50.493 | **1:41.127** |
|  | Mark Grimmette Brian Martin |  USA | 50.716 | 50.501 | **1:41.217** |

Commons

|  |  |
| --- | --- |
| Wikimedia Commons |  Ofbylden dy't by dit ûnderwerp hearre, binne te finen yn de kategory Luge at the 1998 Winter Olympics fan Wikimedia Commons.
  |
# Ligueryske See

|  |
| --- |
| Ligueryske See |
|  |
| **geografy** |
| type wetter | rânesee |
| lokaasje | besuden de Italjaanske regio Liguerje en benoarden Korsika |
| lân |  Frankryk  Itaalje   Monako |
| ûnderdiel fan | Middellânske See |
| **sifers** |
| djipste punt | 2.850 m |

De **Ligueryske See** is de rânesee fan 'e Middellânske See súdlik fan 'e Noarditaljaanske regio Liguerje, it foarstedom Monako en it eastlikste part fan 'e Frânske Côte d'Azur, noardlik fan it ta Frankryk hearrende eilân Korsika, en noardwestlik fan 'e Italjaanske regio Toskane. Yn it súdeasten giet de Ligueryske See by de Toskaanske Arsjipel oer yn 'e Tyrreenske See. De wichtichste havenstêd oan 'e Ligueryske See is Genua, folge troch Livorno en La Spezia. De noardwestlike kust stiet bekend om syn skientme en noflik klimaat. It noardlikste part fan 'e see wurdt foarme troch de Golf fan Genua. Yn it easten mûnje de rivier de Arno en withoefolle mindere Apenynske streamen yn 'e Ligueryske See út. Noardwestlik fan Korsika leit it djipste punt, dêr't de seeboaiem likernôch 2.850 m ûnder it oerflak leit.

Om 'e walfisken en dolfinen te beskermjen (brúnfisken komme yn 'e Ligueryske See net foar) hawwe Itaalje, Frankryk en Monako de see yn 1999 útroppen ta in beskerme gebiet. It Ynternasjonale Walfiskreservaat fan de Ligueryske See beslacht 84.000 km², en bestiet út sawol nasjonale territoriale wetters as iepen see.

## Galery

* *Genua*
* *Palmaria*
* *La Spezia*
* *Monako*
* *Antibes*